אהובה קרן

טקסט=אהובה קרן במופע ערב שירי יונה וולך בתיאטרון תמונע|ממוזער|אהובה קרן, מתוך "המופע" - ערב שירי יונה וולך בתיאטרון תמונע

**אהובה קרן** (נולדה ב־5 בדצמבר 1952) היא שחקנית ישראלית, מורה למשחק ומאמנת אישית.

## ביוגרפיה
קרן היא בוגרת סטודיו למשחק ניסן נתיב ובוגרת החוג לתיאטרון באוניברסיטת תל אביב. במהלך השנים השתתפה קרן במספר סרטי קולנוע ישראלים. בשנת 1981 הייתה זו הופעתה הקולנועית הראשונה כאשר השתתפה בסרט הקולנוע "סופו של מילטון לוי". בשנת 1990 גילמה את דמותה של "רוזי" בסרט הקולנוע "שורו". באותה שנה שיחקה בסרט הקולנוע האמריקאי "לא בלי בתי".

בשנת 1993 שיחקה בסרט האמריקאי "להט הכלא" (Prison Heat), פרי עטו של יואל זילברג, שצולם בישראל. בשנת 1998 לקחה חלק בסרט הקולנוע "באזז", המבוסס על רצח נהג המונית דרק רוט. ב-2004 עשתה את תפקידה בסרט הסטודנטים "עשה שאדע".

בשנת 2007 גילמה את דמותה של "לאה", בסרט עטור השבחים "ביקור התזמורת". בשנת 2011 שיחקה בסדרת הדרמה "2.3 בשבוע", ששודרה בערוץ 10.

בשנת 2013 יצרה יחד עם בעלה והצטלמה בסרט הקולנוע "מפריח היונים", בו גילמה את דמותה של "נעימה", אמו של הגיבור. על תפקיד זה הייתה מועמדת לפרס אופיר לשנת 2013 בקטגוריית שחקנית המשנה הטובה ביותר של אותה שנה. היא גם תרגמה את התסריט לערבית בגדאדית, וסייעה לשחקנים הישראלים ללמוד את תפקידם בשפה.

קרן שיחקה במספר מחזות בתיאטרון הבימה, בהם: "האוריסטיאה", "נשי טרויה", "סדקים בבטון" ו"תמול שלשום". כמו כן שיחקה בהצגה "מקבת'", בתיאטרון הקאמרי. לאחר מכן הצטרפה לתיאטרון צוותא ושיחקה במחזה "קרם וניל".

היא שיחקה בתיאטרון באר שבע במחזות, כנרת ו"פוטו בגדאד". לאחר מכן הצטרפה לתיאטרון תמונע ושם הופיעה בהצגות: "קשר דם" ו"מסע אל פנים החדר".

קרן נשואה למפיק דב קרן.

## פילמוגרפיה
* סופו של מילטון לוי (1981)
* המרגל הישראלי בדמשק (1987)
* רותי נעים (1989)
* שורו (1990)
* לא בלי בתי (1991)
* להט הכלא (1993)
* באזז (1998)
* ביקור התזמורת (2007)
* הבודדים (2009)
* מפריח היונים (2014)

## בתיאטרון
טקסט=אהובה קרן עם הנשיא שמעון פרס בבכורה של הסרט "מפריח היונים" ב-2014.|ממוזער|אהובה קרן עם הנשיא שמעון פרס בבכורה של הסרט "מפריח היונים" ב-2014.
* **[[הבימה|תיאטרון הבימה]]:** "משיח", "נשי טרויה", "תמול שלשום", "האוריסטיאה", "סדקים בבטון".
* **[[התיאטרון הקאמרי|תיאטרון הקאמרי]]:** "מקבת".
* **[[צוותא|תיאטרון צוותא]]:** "קרם ווניל" במסגרת הפסטיבל לתיאטרון קצר.
* **התיאטרון לילדים ונוער:** "תרנגול כפרות" ועוד.
* **[[תיאטרון באר שבע]]:** "כנרת", תפקיד ראשי ב"פוטו בגדאד".
* **[[תיאטרון תמונע]]:** "קשר דם", "המופע"-ערב שירי יונה וולך, "מסע אל פנים החדר", "Heaven", בבימויו של קאלם וויטק (במאי גרמני).
* **[[תיאטרון בית ליסין|תיאטרון בית לסין]]:** השתתפות בשלושה מחזות במסגרת פסטיבל קריאה.

## טלוויזיה
* חטופים (2010)
* בת ים - ניו יורק (1995–1997)
* משפחה וחצי (1998–2001)
*החבר'ה הטובים (1999–2002)
* החיים זה לא הכל (2009)
* הפוך (1996–1998)
* סרוגים (2008–2012)

## קישורים חיצוניים

* סרטון "שואוריל" של השחקנית אהובה קרן
* "בלי כפרה ובלי קובה: אהובה קרן רוצה הכרה "; כתבה מתוך "מעריב"
* 
* פרופיל השחקנית אהובה קרן באתר "ייצוג 1"

קטגוריה:שחקניות קולנוע וטלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנולדו ב-1952
קטגוריה:ישראלים שנולדו ב-1952